b'\n_START_ARTICLE_\nGastroenterologi\n_START_PARAGRAPH_\nGastroenterologi betegner det l\xc3\xa6gevidenskabelige speciale, der besk\xc3\xa6ftiger sig med ford\xc3\xb8jelsessystemet. Specialet omfatter diagnosticering og behandling af sygdomme i mavetarmkanalen, herunder spiser\xc3\xb8r, maves\xc3\xa6k, tynd- og tyktarm, samt bugspytkirtel._NEWLINE_I mange lande, inklusiv Danmark, er gastroenterologi kombineret med hepatologi, l\xc3\xa6ren om leveren og dens sygdomme._NEWLINE_Gastroenterologi deles op i medicinsk og kirurgisk gastroenterologi, hvor f\xc3\xb8rstn\xc3\xa6vnte prim\xc3\xa6rt behandler sygdomme med l\xc3\xa6gemidler og sidstn\xc3\xa6vnte behandler sygdomme med kirurgiske indgreb.\n_START_SECTION_\nSygdomme\n_START_PARAGRAPH_\nAlmindelige sygdomme der behandles under specialet omfatter inflammatoriske tarmsygdomme som Crohns sygdom og ulcerativ kolitis, korttarmsyndrom og kronisk diarr\xc3\xa9.'